Sepiegids: Steve wil baklei vir sy hartsbegeerte in ‘Binnelanders’Volgende op Diepe Waters … Kry hier ‘n voorsmakie van die gebeure in jou gunstelingsepie. Met Maroela Media en kykNET se sepiegids kan jy weekliks ŉ voorsmakie kry van die gebeure in jou gunstelingsepie. Binnelanders Weeksdae om 19:30 op kykNET Maandag 19 Desember Chanel loer vir ŉ kuiertjie in, en Delia betrap Ewa waar sy haar nie verwag nie. Jeremy konfronteer Annelize oor Ewa, en Liam merk op dat Karen ŉ bietjie af is. Dinsdag 20 Desember Steve is onseker of hy ŉ geheim veel langer sal kan bewaar. ŉ Pandjieswinkel is dalk die sleutel tot geluk, maar wanneer daar oor familie geswyg word, is daar ŉ nuwe vraagstuk op die tafel. Woensdag 21 Desember Liam is bekommerd oor Karen se geheim, en Jeremy kry weereens die gevoel dat Ewa nie oop kaarte speel nie. Tracy wil met Conrad praat, terwyl Gaby en Rian ŉ uitval oor Secret Santa het. Donderdag 22 Desember Jeremy draai nie doekies om in ŉ gesprek met Annelize nie. Chanel en Tracy se ervaring van die lewe is amper dieselfde, en Liam kry ŉ aangename verrassing gedurende sy soektog. Vrydag 23 Desember Jeremy neem ŉ besluit oor Annelize. Zee sorg vir ŉ verrassing. Steve wil baklei vir wat sy hart wil hê. Louis se vreemde oproep is nie die vreemdste gebeurtenis van die dag nie. Suidooster Weeksdae om 18:00 op kykNET en 18:30 op kykNET&kie Maandag 19 Desember Rhafiek stoei met sy gewete en AB probeer help. Susan probeer Justin by die demo betrek, terwyl Zoe en Nazeem begin saamwerk Dinsdag 20 Desember AB en Rhafiek probeer oplossings vir die Samsodiens se jongste krisis vind. Zoe voel sy kan vir Nazeem hanteer. Susan wil Justin naby haar hou, want dalk word die versoeking te groot. Woensdag 21 Desember Zoe het ’n dag vol verrassings, terwyl Susan onkant gevang word. Mymoena probeer agter die kap van die byl kom, maar besef gou dis AB en Rhafiek wat moet verduidelik. Donderdag 22 Desember Elana doen iets spesiaals vir die gemeenskap en almal help uit. Mymoena is op die oorlogspad, terwyl Tim ’n verrassing vir Zoe het. Vrydag 23 Desember Danni en Siya word oorweldig deur al hulle verantwoordelikhede in die gemeente en Zoe nooi vir Nazeem sonder Bridgette se wete na hul partytjie toe. Kaashifa kry snuf in die neus. Diepe waters Maandae tot Donderdae om 18:30 op kykNET Maandag 19 Desember Gys vertel Meghan die nare waarheid, en Jacques besef waarmee Henry ŉ gekompliseerde verhouding het. Johan pak die bul by die horings met ŉ naald. Dinsdag 20 Desember Johan voel soos ŉ nuwe mens, en ŉ kopdoek laat die oë rek – en laat die tonge los raak. Gys deel vir ŉ slag goeie nuus met die familie. Woensdag 21 Desember Jacques wil Henry help om sy vrese te oorwin, terwyl Pam na Zelda wil omsien. Rossouw en Sanet loop hulle teen nog ’n struikelblok vas in hul verhouding. Donderdag 22 Desember Pam voel onseker oor haar verhouding met Zelda. Wim weet nie hoe om ŉ moeilike gesprek met Rose te begin nie. Daar is groot drama tydens die Kersfeespartytjie. Arendsvlei Maandag tot Donderdag om 19:30 op kykNET&kie Maandag 19 Desember Die Cupido’s vier Kersfees by Mortlocks. Gaan Clint sy jaloesie op Theo kan beteuel? Petra is woedend vir Hein wanneer sy hom saam met Yvette sien. Janice is oorweldig deur ’n unieke geskenk. Dinsdag 20 Desember Ruby en Avukile besluit om ’n ruskans in hulle verhouding te neem. Hein en Petra vind hulle pad terug na mekaar toe. Theo wil langer by in Arendsvlei bly en dit maak Clint woedend. Woensdag 21 Desember Zane ontdek tot sy misnoeë Petra en Hein het saam op die rusbank aan die slaap geraak. Beatrice besluit om haar oorlede pa se komende verjaardag te vier. Donderdag 22 Desember Ayesha probeer Eva se klasse na haar huis toe skuif, maar Lionel steek ’n stokkie daarvoor. Ruby sukkel om Oumie Gladys se samewerking te kry om Elena uit haar kamer te smokkel.